
	Назив предмета: 

	Статус предмета: Изборни

	Број ЕСПБ: 3

	Услов:
За похађање наставе: уписан VII семестар.
За полагање испита: положени предмети Микробиологија и имунологија, Фармакологија и токсикологија.

	Циљ предмета
Циљ наставе на овом предмету је упознавање студената са применом биолошке терапије у лечењу тумора и хроничних инфламацијских/аутоимунских болести.

	Исход предмета
По завршетку наставе из овог предмета од студента се очекује да стекне основна знања да: опише механизме деловања и зна нежељене ефекте моноклонских антитела/цитокина/инхибитора цитокина/матичних ћелија/инхибитора имунских контролних тачака која су одобрена за терапију хроничних инфламацијских, аутоимунских и малигних болести, или су у фази клиничких испитивања; наведе туморе (леукемије) који се лече трансплантацијом матичне ћелије хематопоезе и да зна компликације ове терапије; зна принципе добијања и механизма деловања вакцина која се користе у терапији тумора или су у фази истраживања; зна основне принципе генске терапије и наведе различите вирусне векторе који се користе у генској терапији тумора; зна основне принципе терапије тумора CAR T-ћелијама и нежељене ефекте ове терапије.

	Садржај предмета
Теоријска настава
Моноклонска антитела у терапији хроничних инфламацијских и аутоимунских болести; Инхибитори цитокина у терапији хроничних инфламацијских и аутоимунских болести; Терапија аутоимунских болести матичним ћелијама; Моноклонска антитела у терапији тумора; Цитокини у терапији тумора; Терапија тумора матичним ћелијама; Tерапија тумора инхибиторима имунских контролних тачака; Вакцине у терапији тумора; Вирусни вектори за генску терапију тумора; Терапија тумора CAR T-ћелијама.
Практична настава
Моноклонска антитела у терапији хроничних инфламацијских и аутоимунских болести – практични примери; Инхибитори цитокина у терапији хроничних инфламацијских и аутоимунских болести – практични примери; Терапија аутоимунских болести матичним ћелијама – практични примери; Моноклонска антитела у терапији тумора – практични примери; Цитокини у терапији тумора – практични примери; Терапија тумора матичним ћелијама – практични примери; Tерапија тумора инхибиторима имунских контролних тачака – практични примери; Вакцине у терапији тумора – практични примери; Вирусни вектори за генску терапију тумора – практични примери; Терапија тумора CAR T-ћелијама – практични примери.

	Број часова активне наставе: 45
	Теоријска настава: 30
	Практична настава: 15

	Методе извођења наставе
Настава се изводи кроз предавања, практичан рад на вежбама и рад у малој групи.

